Kherson

Kherson er en by ved nordsiden av elva Dnipro i Kherson oblast i Sør-Ukraina. Byen er administrasjonssentrum i oblasten, og hadde 283 500 innbyggere i 2021. Byen var fra okkupert av den russiske hæren fra mars til november 2022, og halvparten av innbyggerne flyktet fra byen under den russiske okkupasjonen.  

Kherson er en viktig havneby for Svartehavet og elvetrafikk på Dnipro, og har flere skipsverft. Byen er et viktig jernbaneknutepunkt forbundet med Mykolajiv, Snihurivka og Dzjankoj. Antonivka-broen forbinder bydelen Antonivka med byen Olesjky på Dnipros venstre og her sørlige bredd. 

Byens navn kommer fra den gamle greske kolonien Chersonesus (Χερσόνησος) som betyr halvøy, som ligger på Krym-halvøya. 

Frem til 1774 hørte området til Krim-khanatet. Etter den russiske erobringen ble Kherson grunnlagt i 1778 av Grigorij Potemkin og festningsverk og skipsverft for å bygge svartehavsflåten ble anlagt. På 1800-tallet ble byen viktig for korneksport til Europa, og ved starten av 1. verdenskrig hadde byen 80 000 innbyggere. Etter revolusjonen i russland i 1917 var byen først en del av den ukrainske republikken, men inntatt flere ganger under den russiske borgerkrigen før Den røde armé tok endelig kontroll 16. april 1920. 

Under Den store terroren i 1937-38 ble flere tusen innbyggere i Kherson henrettet eller sendt i arbeidsleir. Etter Nazi-tysklands invasjon av Sovjetunionen i 1941 ble deler av byens skips- og raffineri-industri evakuert østover. I august 1941 ble byen erobret av tyskerne og innlemmet i Reichskommissariat Ukraina. Byen ble gjenerobret av Sovjetunionen i mars 1944. 

Under folkeavstemningen i 1991 stemte 90,1% av velgerne i Kherson oblast for ukrainsk uavhengighet. 

Etter invasjonen i 2022, ble Kherson okkupert av de russiske invasjonsstyrkene 2. mars 2022. Byen ble frigjort den 11. november 2022 etter at de russiske styrkene trakk seg ut.  Etter frigjøringen bombarderte russiske styrker byen fra artilleristillinger på motsatt side av Dnipro.«Zelensky Blasts Russian 'Terror' After Kherson City Shelled», 24. desember 2022

Demografi
Etnisitet
Ved den ukrainske folketellingen i 2001, bodde følgende etniske grupper i KhersonПро кількість та склад населення Херсонської області за підсумками Всеукраїнського перепису населення 2001 року // Державний комітет статистики України:
 Ukrainere – 82,0%
 Russere – 14,1%
 Andre – 3,4%

Ved folketellingen i Kherson i 1926 var fordelingen som følger:
 Ukrainere – 36%
 Russere – 36%
 Jøder – 25%
 Belarusere – 0,2%
 Tyskere – 0,4%

Morsmål
 Språk  Folketelling 1897Национальный состав населения городов (по языку) Всероссийская перепись населения 1897  Folketelling 2001Ukrainian census in Kherson Oblast. Statens statistikkkomité i Ukraina.Ukrainsk 19,6% 73,2%Russisk 47,2% 24,9%Jiddisk 29,1% Polsk 1,7% Tysk 0,7% 
Befolkningsutvikling
 1790  1897  1923  1926  1939  1959  1970  1979  1989  2001  2010  2019                       Kilde:pop-stat.mashke.org hos pop-stat.mashke.org

Befolkningen i byen per 1. januar 2022 — 279 131 menneskerBefolkning i byen Kherson 1. januar 2022 // Minfin.com.ua.

Klima
Innen Köppens klimaklassifisering har Kherson et fuktig kontinentalklima (Dfa).

 Fotnoter 

 Referanser 

 Eksterne lenker 


Kategori:Byer i Kherson oblast
Kategori:Bosetninger etablert i 1778
Kategori:1778 i Russland
Kategori:Bosetninger ved Dnipro